Szülőhelyén végzett tanulmányainak befejezése után Budapestre került a Bibanco Gyula-féle kereskedelmi iskolába. Munkába először Szegeden állt, egy „előkelő szegedi kereskedő háznál”. Részt vett 1848–49-es szabadságharcban, hadnaggyá léptették elő. Később a Riunione Adriatica biztosítótársaság pesti vezérügynökségén dolgozott. 1857-ben részt vett az Első Magyar Általános Biztosító Társaság alapításában, 1883-ban annak vezérigazgatója lett. 1861-ben megalapította az Első Magyar Viszontbiztosítót és a Pannonia Magyar Viszontbiztosító Intézetet, 1882-ben a Bécsi Élet- és Járadékbiztosító Intézetet.